**Alfa Romeo B.A.T.** eli *Berlina Aerodynamica Tecnica* oli vuonna 1950 esitellyn 6C -mallisarjan korvaavan urheilullisen Alfa Romeo 1900 -mallin (*millenovecento*, ark. *millenove*) tekniikkaan pohjautuva kolmen kappaleen sarja aerodynaamisia tutkielmia. Ensimmäinen auton virtaviivaisen korin kehittelijä oli italialainen kreivi Marco Rigotti, joka teetätti vuonna 1914 ilmalaivaa muistuttavan korin autoonsa Alfa Romeo 40-60 HP Aerodinamica.

Historia
--------

 B.A.T. 5, 7 ja 9 yhteiskuvassaKoeautojen toimeksiantaja oli Alfa Romeo, yhtiön vakuunnuttua Giovanni "Nuccio" Bertonen ja Franco Scaglionen aiemmasta työstä.. Arnolt myös osti ensimmäisen B.A.T.-koeauton syksyllä 1953. Merkittävä B.A.T.-koeautojen esiaskel oli myös Scaglionen suunnittelema ja Bertonen yksittäiskappaleena toteuttama, Abarth 1500 -autoon pohjautuva, myös epävirallisesti *B.A.T 1*-nimityksellä tunnettu, aerodynaamiseksi muotoiltu 2-paikkainen *Biposto*-koeauto. Projekti käynnistyi syksyllä 1952, ja se sai nimekseen **Berlina Aerodinamica Tecnica** lyh. B.A.T..

B.A.T. 5
--------

Kaikkien kolmen vuosien 1953-1955 koeauton suunnittelija-muotoilija Franco Scaglione oli aloittanut aerodynamiikan opiskelut Bolognan avaruus- ja ilmailuteknisessä yliopistossa ennen toista maailmansotaa, sekä sodan aikana asepalvelussa syventynyt alaan. B.A.T.-autojen korit valmisti Carrozzeria Bertone. Sarjan aloitti vuonna 1953 Torinon autonäyttelyssä julkistettu *B.A.T. 5*, jonka virtaviivainen kori salli sen saavuttaa 15% korkeamman huippunopeuden (123,6 mailia/tunti) kuin pohjana oleva 1900-malli. Toteutetun korin järjestysnumero 5 juontuu Scaglionen aiemmista neljästä 1:1-mittakaavan savimallista, joilla korimuoto saavutti tavoitellun virtaviivaisuuden (ilmoitettu ilmanvastuskertoin 0,23). Muotoilu perustui siten tutkimuksiin, ja muutosten empiiriset tulokset ohjasivat muotojen jatkokehitystä: B.A.T. 7:n ilmanvastuskertoimeksi ilmoitettiin enää 0,19, kun esimerkiksi virtaviivainen Toyota Prius saavutti kertoimen 0,24.

B.A.T. 7
--------

Sensaation aiheuttanutta, ja niin muotoilijan kuin korittajankin maailmanmaineeseen singonnutta "B.A.T. 5":ttä seurasi vuonna 1954 jälleen Torinon autonäyttelyssä esitelty *B.A.T. 7* edelleen tutkimustyön kautta hiotulla, entistäkin radikaalimmalla aerodynamiikalla, missä siivet kietoutuivat lähes matkustamon jättöpinnan ympäri. Siipien takaosaan oli lisätty aukko sisä- ja ulkopinnan paine-erojen tasaamiseksi, jotta siivet eivät joutuisi hallitsemattomaan *flutter*-värinäliikkeeseen. Tämä B.A.T. 7 pääsi monen ajankohdan autolehden kuten sveitsiläisen *Automobil-Revue* -lehden kansikuvaan. Väliin jääneet järjestysnumerot 6 ja sittemmin 8 tarkoittivat jälleen aerodynamiikan koemalleja.

B.A.T. 9d
---------

Vuonna 1955 Torinossa esiteltiin *B.A.T. 9* (nimitetty myös *B.A.T. 9d* :ksi), jonka muotoilussa oli aiemmista koeautoista poiketen jo pohdittu käytännöllisyyttä. Esimerkiksi tunnusomaiset, takaikkunan näkymää aiemmissa B.A.T. -koeautoissa rajoittaneet, matkustamon ja korin laminaarisen ilmavirtauksen aikaan saaneet siivet oli typistetty merkittävästi pienemmiksi, jo lähes aikakauden "siipiautojen" kaltaisiksi. Myös sen jäähdyttimen ilmanottoaukot sekä pleksilasi-kuvuilla varustetut ajovalot (aiemmin ne oli piilotettu avautuvien luukkujen taa) olivat lähestyneet tavanomaisia automalleja, ja B.A.T. 9:ssä oli nyt Alfa Romeon tyypillinen kolmio-koriste *Biscione*-käärmetunnuksella keskellä maskia. Biscione on Visconti-suvun vaakunassa kuvattu myyttinen käärme, mikä esiintyy paitsi Alfa Romeon logossa myös Milanon vaakunassa ja esimerkiksi jalkapalloklubi Inter Milano:n logossa. Kaikkien kolmen B.A.T.-koeauton jo vuonna 1989 saman omistajan kokoelmiin tullut triptyykki on myyty *Sotheby`s* - huutokaupassa New Yorkissa 28.10.2020 peräti 14 840 000 dollarin yhteishinnalla.

2008 Bertone B.A.T. 11 dk
-------------------------

Bertone palasi aiheeseen vuonna 2008 Genevessä autonäyttelyn aikana aiempiin tutkielmiin viittaavalla muotoilututkielma-konseptiautolla *B.A.T. 11*, mikä pohjautui Alfa Romeo 8C Competizione-sarjamalliin Sen muotoili David Wilkie. B.A.T.11 -tutkielman toimeksiantaja vuonna 2006 oli hammaskirurgian tohtori (DDS, doctor of dental surgery) Gary Kaberle, joka oli omistanut B.A.T. 9d-auton nuoruusvuosistaan lähtien. Koeauton järjestysnumeron 11 jälkeinen *dk*-lyhenne juontuu Kaberlen syöpään menehtyneen vaimon Debbie Kaberle nimestä. Se on puhtaasti muotoilututkielma ja kunnianosoitus, sillä B.A.T. 11dk:ssa ei ole moottoria, vaihteistoa, eikä liioin ajoon tarvittavaa laitteistoa.

Katso myös
----------

Giovanni Savonuzzi, italialainen insinööri, autosuunnittelija, autokorin aerodynamiikan kehittäjä ja muotoilija.

Galleria
--------

* AR 1900 Berlina (AR-museo).AR 1900 Berlina (AR-museo).
* 1952 Abarth 1500 Biposto "B.A.T. 1".1952 Abarth 1500 Biposto "B.A.T. 1".
* 1953 B.A.T. 5. 1953 B.A.T. 5.
* B.A.T. 5 ajovalot auki.B.A.T. 5 ajovalot auki.
* 1954 B.A.T. 7. 1954 B.A.T. 7.
* 1954 B.A.T. 7 siivet.1954 B.A.T. 7 siivet.
* 1955 B.A.T. 9d. 1955 B.A.T. 9d.
* 2008 B.A.T. 11 Bertone. 2008 B.A.T. 11 Bertone.
* B.A.T. 11 takaviisto.B.A.T. 11 takaviisto.

Lähteet
-------

1. ↑  Peltonen, Juha: Italian virkavallan nyrkit: "Gasellit" ja "Pantterit" partioivat Italian kaupungeissa kuuluisin Alfa Romeo -mallein / Alfa Romeo 1900: ensimmäinen "pantteri" (AR-autot Italian poliisikäytössä (1900-mallia koskeva osuus)) *Auto Bild*.  21.5.2020. Viitattu 4.6.2022. (suomeksi)
2. ↑  Krüger, Paul: Alfa Romeo 1900 C "Spider Razza" – Das unsichtbare Bootmobil (AR 1900 "Razza" Ghia-Aigle -erikoiskorilla) *zwischengas.com*.  9.6.2022. zwischengas.com. Viitattu 15.6.2022. (saksaksi)
3. 1 2 3 4 5 6 7 8 9  MacMinn, Strother: Alfa Romeo B.A.T. 9d, Yesterday`s car of the future. (Laaja kuvallinen artikkeli Alfa Romeo B.A.T.-koeautoista 5, 7 ja 9) *Road & Track*, elokuu 1989, 40. vsk, nro 12, s. 122-129. New York:  Diamandis Communications Inc.. ISSN 0035-7189.
4. ↑  Alles sollte möglichst glatt sein (Auton aerodynamiikan edistäjät) *Süddeutsche Zeitung*.  2.12.2012. www.sueddeutsche.de:  Süddeutsche Zeitung. Viitattu 22.2.2023. (saksaksi)
5. ↑  Radu, Vlad: Way Ahead of Its Time, the Hudson Italia Is a Coachbuilt Gem From the 1950s (Hudson Italia-coupé:n tarina (kuvia, video)) *autoevolution.com*.  11.4.2022. autoevolution.com. Viitattu 12.6.2022. (englanniksi)
6. ↑  Zanni, Roberto: Le spettacolari B.A.T. Alfa Romeo hanno riportato alla ribalta il genio di Scaglione (italiankielinen artikkeli B.A.T.-autoista ja niiden omistushistoriasta) *Gente d`Italia*.  3.11.2020. genteditalia.org.  Arkistoitu 23.1.2022. Viitattu 4.6.2022. (italiaksi)
7. ↑  Gran Turismo Trophy at the 2010 Pebble Beach Concours de Elegance (Abarth 1500 Scaglioni Pebble Beach-näyttelyssä 2010) *us.gran-turismo.com*.  26.8.2010. gran turismo.com (USA).  Arkistoitu 29.10.2010. Viitattu 5.6.2022. (englanniksi)
8. ↑  Mihaltianu, Adrian: The incredibly beautiful cars of Franco Scaglione (Kavalkadi Scaglionen suunnittelemista automalleista) *drivemag.com*.  15.11.2018. drivemag.com. Viitattu 4.6.2022. (englanniksi)
9. 1 2  Kierse, Matthias: ALFA ROMEO B.A.T. 5, 7 & 9 (en, de) (Laaja artikkeli B.A.T.-koeautoista)  19.10.2020. secretclassics.com.  Arkistoitu 23.1.2022. Viitattu 4.6.2022. (englanniksi)
10. 1 2 3 4 5  RM Sotheby`s (käännös): 1953 - 1955 BERTONE ALFA ROMEO BAT 5 - 7 - 9d (italiankielinen artikkeli B.A.T.-autoista) *archivioprototipi.it*.  2020. archivoprototipi.it. Viitattu 4.6.2022. (italiaksi)
11. 1 2 3  Maneval, Virginie: B.A.T 5,7,9 Alfa Romeo Italie (Laaja kuvallinen Alfa Romeo B.A.T.-konseptiautojen esittely) *bubblemania.fr*.  29.1.2017. bubblemania.com. Viitattu 10.6.2022. (ranskaksi)
12. ↑  auto.it toimitus: Alfa 1900: la sua storia (B.A.T.-koeautojen pohjana olevan AR 1900:n tarinaa) *Auto (lehti, it)*.  1.4.2020. auto.it. Viitattu 4.6.2022. (italiaksi)
13. ↑  Cities of Art: Biscione as a symbol of Milan (Lyhyt Biscione-käärmemerkin taustoitus (en/it)) *theartpostblog.com*.  28.4.2015. Viitattu 4.6.2022. (englanniksi)
14. ↑  Potts, Greg: The Alfa Romeo BAT cars sold for £11.5m (TG-kirjoitus huutokaupatusta BAT-kolmikosta) *Top Gear*.  2.11.2020. Viitattu 4.6.2022. (englanniksi)
15. ↑  Sotheby`s: ALFA ROMEO B.A.T. 5, ALFA ROMEO B.A.T. 7, ALFA ROMEO B.A.T. 9D (Lot 38) (Laaja huutokauppaesite kuvineen erästä 38)  2020. sothebys.com:  Sotheby`s. Viitattu 4.6.2022. (englanniksi)
16. 1 2 3  James, Sheryl: The real B.A.T. man (Bertonen B.A.T. 11-koeauton erikoinen syntytarina) *UMICH Michigan Today*.  16.7.2015. michigantoday.umnich.edu. Viitattu 6.6.2022. (englanniksi)

Aiheesta muualla
----------------

* (suomenkielinen lehtijuttu B.A.T.-kolmikosta)
* Alfa Romeo 8C Competizione "Disco Volante"-esittely, Top Gear, 10.11.2014, 8:03 min (englanniksi)